JCh—2021. Abdumalik Halokov makedoniyalik bokschini yengib, keyingi bosqich yo‘llanmasini qo‘lga kiritdi

Serbiyaning Belgrad shahrida boks bo‘yicha Jahon chempionatining 5-kungi bahslari 29-oktabr, juma kuni bo‘lib o‘tmoqda.

-60 kg vazn toifasida Abdumalik Halokov makedoniyalik Jasin Lyamaga qarshi ringga ko‘tarildi. Uchala raundda ustunlikka erishgan Halokov ishonchli g‘alabaga erishdi va keyingi bosqich yo‘llanmasini hal qildi.
Eslatib o‘tamiz, avvalroq amaldagi Jahon chempioni Shahobiddin Zoirov va Madiyor Saidrahimov keyinga bosqichga yo‘l olgandi. 28-oktabr kuni Asadxo‘ja Mo‘ydinxo‘jayev falastinlik raqibini mag‘lub etib, 1/8 finalga yo‘llanmani qo‘lga kiritdi, amaldagi jahon chempioni Mirazizbek Mizaxalilov amerikalik bokschiga mag‘lub bo‘lib, o‘z ishtirokini yakunladi, 27-oktabr kuni Shohjahon Abdullayev belgiyalik bokschiga qarshi jangda nokautga uchradi.
26-oktabr kungi bahslarda Saidjamshid Ja’farov slovakiyalik raqibi yengib, keyingi bosqich yo‘llanmasiga ega bo‘lgan bo‘lsa, Hasanboy Do‘stmatov qozog‘istonlik raqibiga imkoniyatni boy berib, musobaqa bilan xayrlashdi. Odiljon Aslonov esa jangsiz 1/16 finalga yo‘l oldi.